Den Vest-Sjællandske Avis, 1823-04-29
Fire Franske Overløbere, som man har faaet fat paa ere blevne skudte. – Det er mærkeligt hvad der fortælles, at Troens Tropper ikke bruges som Avant-Garde, men som Centrumet af den Franske Armee. – At en alvorlig Kamp forestaaer ved Ebro-Floden giver sig tilkiende af alle Omstændigheder; thi General Abisbal, som man sagde, var afreist til Sevilla, skal pludselig have viist sig ved denne Flod og have ladet den prægtige Steenbroe ved Staden Miranda bryde af hvilket vil besvære Overgangen, og selv Journal des Debats beretter dette. Paa den anden Side har Gen. Ballasteros opstiller sin Armee ved Tudela, hvorfor man troer, at Hertugen af Angouleme vil forblive i Vittoria, indtil General Molitor har angrebet og fordrevet ham derfra. Efterretningen om den Spanske Armees Styrke under Ballasteros angives meget forskiellig fra 5 til 12 til 15000 Mand. Ogsaa har man en Spansk Efterretning; men hvorfra den er kommen kan ikke siges, ifølge hvilken hans Armee skal udgiøre 30000 Mand. Vi ville antage den saa stor, thi saa er der saameget mere Honneur ved at slaae den. – J Bayonne menes at Ballasteros har opstillet sig saa høit oppe ved Ebro Floden, for pludselig at kunne forene sine Tropper med Minas. - Den Franske Regiering erkiender i den Grad Vanskeligheden af at føre Krigen i Spanien, at den vogter sig for alt hvad der kan forbittre Nationen. Hertugenaf Angouleme har derfor ladet suprimere en Proclamation som den nye oprettede provisoriske Regierings Junta for Spanien, som bestaaer af Egnia, Erro og Calderon har den 6te April udstædet fra Bayonne, fordi den kun vilde tiene til at forbittre den Spanske Nation. Fra Madrid har man dog Efterretninger, som naae til den 5te April. De berette at General Capitainerne Castellar og Clarke have seierrig afslaget et Angreb af Jnsurgenterne i Murviedro, paa Hovedstaden Valencia. Den 2den April var heele Staden fuld af Seiersglæde, da Oberste Bastan havde truffet paa heele Jnsurgenternes Armee der bestod af 5000 Mand og 3 Kanoner imellem Murviedro og Almenara og slaget den der saa aldeles, at ingen Seier kan efter Frie hedens Gienoprettelse lignes dermed, da der i dette Slag som begyndte Kl. 9 om Morgenen, blev dræbt 800 og taget 200 til Fange og 1000 Geværer og 8 Krudtvogne gjorte til Bytte og Jnsurgenterne bleve aldeles adspredte. Det værste derved er, at de ere Spanier selv. Kl. 8 om Aftenen droge, Seiervinderne ind i Valencia forbi Constitutions stenen under et lydeligt Jubelraab. – Fæstningen Meqvinenza holder sig endnu, men skal være nærved at overgive sig. – Jkke allene har Jame Alfonse og hans Adjutant Verdes modtaget Amnestien, men ogsaa Guerille-Anføreren Bemposta i Gallicien er gaaet over til de Constitutionelle. Kongen af Spanien er med sin Familie ankommen den 5te April i største Velbefindende til Anduxar. - Krigen til Søes er endnu ikke kommen ret i Gang, dog have de Franske borttaget et rigt beladt Spansk Skib, som ankom fra Havanna. Spanske Capere skulle ligge beredte til at udløbe i forskiellige Havne og vente blot paa Tilladelse dertil; men det hedder at den Franske Regiering vil ikke foregaae heri med noget Exempel og ikke udstæde Kaperbreve, og at den Kgl. Marine kun har faaet Ordre til at borttage bevæbnede Spanske Skibe, men i Marseille ere dog 12 Spanske Skibe blevne seqvesterede.